CELEX: 62012CN0377
Language: hu
Date: 2012-08-06 00:00:00
Title: C-377/12. sz. ügy: 2012. augusztus 6-án benyújtott kereset — Európai Bizottság kontra az Európai Unió Tanácsa

20.10.2012   
            
            
               HU
            
            
               Az Európai Unió Hivatalos Lapja
            
            
               C 319/3
            
         2012. augusztus 6-án benyújtott kereset — Európai Bizottság kontra az Európai Unió Tanácsa
   (C-377/12. sz. ügy)
   2012/C 319/04
   Az eljárás nyelve: angol
   
      Felek
   
   
      Felperes: Európai Bizottság (képviselők: G. Valero Jordana, S. Bartelt és F. Erlbacher meghatalmazottak)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               A Bíróság semmisítse meg az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodás Unió nevében történő aláírásáról szóló, 2012. május 14-i 2012/272/EU tanácsi határozatot (1), amennyiben a Tanács ahhoz hozzáadta a közlekedésre (az EUMSZ 91. cikk és az EUMSZ 100. cikk), a visszafogadásra (az EUMSZ 79. cikk (3) bekezdése), valamint a környezetre (az EUMSZ 191. cikk (4) bekezdése) vonatkozó jogalapokat;
            
         
               —
            
            
               tartsa fenn a megtámadott határozat joghatásait;
            
         
               —
            
            
               az Európai Unió Tanácsát kötelezze a költségek viselésére.
            
         
      Jogalapok és fontosabb érvek
   
   A jelen keresettel a Bizottság az egyrészről az Európai Unió és tagállamai, másrészről a Fülöp-szigeteki Köztársaság közötti partnerségi és együttműködési keretmegállapodás Unió nevében történő aláírásáról szóló, 2012. május 14-i 2012/272/EU tanácsi határozat (a továbbiakban: megtámadott határozat) megsemmisítését kéri, amennyiben a Tanács ahhoz hozzáadta a közlekedésre (az EUMSZ 91. cikk és az EUMSZ 100. cikk), a visszafogadásra (az EUMSZ 79. cikk (3) bekezdése), valamint a környezetre (az EUMSZ 191. cikk (4) bekezdése) vonatkozó jogalapokat.
   E kereset egyetlen jogalapon alapul, vagyis azon, hogy a Tanács megsértette a Szerződésekben foglalt, az uniós intézkedések — ideértve a nemzetközi megállapodások aláírásáról szóló határozatot — elfogadása jogalapjának megválasztására vonatkozó szabályokat, valamint a Bíróság ítélkezési gyakorlatát.
   A Bizottság úgy véli, hogy a fent említett jogalapok hozzáadása szükségtelen és jogsértő volt. A partnerségi és együttműködési megállapodás azon rendelkezései ugyanis, amelyek a Tanácsot e jogalapok hozzáadására késztették, az olyan konkrét politikák területén folytatott együttműködésre vonatkoznak, amelyek szerves részét képezik az Európai Unió fejlesztési együttműködési politikájának, és nem írnak elő a fejlesztési együttműködési kötelezettségektől elkülönülő, széles körű kötelezettségeket. Ezért a partnerségi és együttműködési megállapodás e rendelkezéseit lefedi az EUMSZ 209. cikk.
   
      (1)  HL L 134., 3. o.